Hidi va mazasi dimoqni yoradigan non tayyorlashning mashaqqatlari, lovullagan tandir oldidagi novvoylarning zahmati haqida doim ham o‘ylamaymiz. Non turlari qancha ko‘p bo‘lsa, ularning xamirini qorish, shaklini yasash usullari ham shuncha. Samarqanddan kelayotib Samarqand noni, vodiy yo‘lidan esa vodiy patiri, Xorazmdan esa ulkan lochira keltirish allaqachon qadriyatga aylangan. Toshkent patiri ham o‘z o‘rniga ega. Bugun "Oshqoshiq" jamoasi YouTube sahifasidagi yangi sonida Toshkentning to‘y va shodiyona kunlarida tayyorlanadigan Toshkent patirlari haqida ma’lumot beradi.